b"\n_START_ARTICLE_\nArxip\xc3\xa8lag de Sulu\n_START_SECTION_\nHist\xc3\xb2ria\n_START_PARAGRAPH_\nEl govern de l'Imperi Espanyol sobre Mindanao, Palawan, i les illes que hi ha al sud va ser sempre fr\xc3\xa0gil. Aquesta regi\xc3\xb3 va estar generalment sota el control del Sultanat de Sulu, el qual va tractar cont\xc3\xadnuament d'estendre la influ\xc3\xa8ncia de l'Islam sobre les illes del sud-oest de les Filipines. Durant el segle XVI, l'Imperi Espanyol va emprendre diverses campanyes militars contra el Sultanat. Entre el segle\xc2\xa0xvi i 1898, hi va haver 16 campanyes, 5 de les quals van donar lloc a breus per\xc3\xadodes d'ocupaci\xc3\xb3, amb l'excepci\xc3\xb3 de l'\xc3\xbaltima. Durant aquests tres segles, els espanyols van governar Jolo de forma seguida un m\xc3\xa0xim de tres d\xc3\xa8cades i, per tant, el domini espanyol sobre l'arxip\xc3\xa8lag de Sulu es limitava generalment als tributs anuals que pagaven els sultans a l'imperi, sobretot en la forma de perles. L'ocupaci\xc3\xb3 efectiva de Jolo per part de l'imperi espanyol no va tenir lloc fins al 1876.\n_START_SECTION_\n1587-1844: El Sultanat de Sulu contra Espanya\n_START_PARAGRAPH_\nDes de les seves primeres trobades amb Jolo, Espanya es va trobar amb la forta resist\xc3\xa8ncia d'un poble altament organitzat sota el Sultanat de Sulu, que havia estat establert el 1457 per un \xc3\xa0rab nascut a Johor, Shari'ful Hashem Syed Abu Bak'r, i que havia arribat a Sulu des de Melaka el 1450. El sultanat tenia forts lligams amb Borneo, el qual durant el segle\xc2\xa0xv estava sota la influ\xc3\xa8ncia de l'Islam._NEWLINE_Encara que Miguel L\xc3\xb3pez de Legazpi havia aconseguit establir una col\xc3\xb2nia a l'illa de Cebu el maig 1565, l'impuls inicial de la conquesta espanyola es va dirigir cap al nord, i no va ser fins al juny de 1578, quan el governador general Francisco de Sande va enviar al capit\xc3\xa0 Esteban Rodr\xc3\xadguez de Figueroa, juntament amb el sacerdot jesu\xc3\xafta Juan del Campo i el coadjutor Gaspar G\xc3\xb3mez, a Jolo. El resultat no va ser l'ocupaci\xc3\xb3, sin\xc3\xb3 un comprom\xc3\xads negociat amb sult\xc3\xa0 de Sulu, pel qual aquest pagaria un tribut regular de perles. L'any seg\xc3\xbcent, Figueroa va ser guardonat amb el dret exclusiu de colonitzar Mindanao. El 1587, durant una campanya contra Borneo ordenada per Francisco de Sande, Figueroa va atacar i cremar Jolo. Un dies m\xc3\xa9s tard, els espanyols van abandonar Jolo, de manera que probablement la campanya no s'havia fet amb la intenci\xc3\xb3 d'ocupar l'illa, sin\xc3\xb3 d'assegurar la seva rereguarda per poder atacar el nord de Borneo._NEWLINE_Les hostilitats dels espanyols van decidir als Joloans a resistir-se a les intrusions espanyoles. En resposta als atacs, es van produir incursions contra els assentaments i congregacions organitzades per Espanya. El 1593, es va establir la primera missi\xc3\xb3 Cat\xc3\xb2lica Romana permanent_NEWLINE_a la pen\xc3\xadnsula de Zamboanga, i tres anys m\xc3\xa9s tard, l'ex\xc3\xa8rcit espanyol va atacar de nou Jolo, encara que aquest cop va ser rebutjat per l'ex\xc3\xa8rcit del Raj\xc3\xa0 Bongsu._NEWLINE_El novembre de 1593, l'Imperi Espanyol va enviar a Juan Ronquillo a Tampakan per frustrar les intencions dels ca\xc3\xa7adors d'esclaus. No obstant aix\xc3\xb2, l'any seg\xc3\xbcent, les tropes de l'ex\xc3\xa8rcit espanyol s'havien traslladat a Caldera Bay (Recodo), Mindanao. El 1598, es va llen\xc3\xa7ar una nova expedici\xc3\xb3 contra Jolo, la qual va ser repel\xc2\xb7lida pels Joloans._NEWLINE_A finals de 1600, el capit\xc3\xa0 Juan Gallinato va encap\xc3\xa7alar un grup de 200 soldats espanyols, per\xc3\xb2 les seves forces van ser delmades. A principis de 1601, despr\xc3\xa9s de tres mesos de dura campanya, les tropes espanyoles es van retirar davant la impossibilitat de capturar Jolo. El 1628, es va organitzar una for\xc3\xa7a m\xc3\xa9s gran, formada per uns 200 oficials i 1.600 soldats de l'ex\xc3\xa8rcit espanyol, per atacar de nou Jolo, per tal de trencar la rereguarda de les incursions d'esclaus i comerciants musulmans. No obstant aix\xc3\xb2, aquesta expedici\xc3\xb3 m\xc3\xa9s nombrosa va fallar alhora de capturar l'illa. El 17 de mar\xc3\xa7 de 1630, una gran for\xc3\xa7a espanyola de 2.500 soldats va atacar Jolo, de nou en va, ja que quan el seu comandant Lorenzo d'Olazo va ser ferit, les tropes espanyoles es van retirar._NEWLINE_El 4 de gener de 1638, de Corcuera va conduir una campanya naval i terrestre formada per 80 vaixells i 2.000 soldats per atacar Jolo, per\xc3\xb2 el sult\xc3\xa0 Wasit va dur a terme una defensa aferrissada. No obstant aix\xc3\xb2, es va estendre una epid\xc3\xa8mia d'una malaltia tropical entre les tropes de Kuta del sult\xc3\xa0 Wasit, i, per tant, ell i els seus caps van haver-se de refugiar a Tawi-Tawi. Aleshores l'ex\xc3\xa8rcit espanyol va ocupar f\xc3\xa0cilment Jolo, i hi va deixar una petita guarnici\xc3\xb3 per controlar la zona._NEWLINE_Aquesta guarnici\xc3\xb3 espanyola va ser extingida per les freq\xc3\xbcents incursions que va llen\xc3\xa7ar posteriorment el sult\xc3\xa0 Wasit. Cap al 1645, aquesta guarnici\xc3\xb3 s'havia consumit del tot. Aquesta havia estat la primera vegada que Jolo havia estat ocupada pels espanyols durant un per\xc3\xadode significatiu._NEWLINE_Entre 1663 i 1718, es va produir un per\xc3\xadode de pau, donat que les tropes espanyoles van rebre l'ordre d'abandonar la pen\xc3\xadnsula de Zamboanga i tot el forts al seu sud, per reagrupar-se a Manila per preparar-se per l'imminent atac del pirata xin\xc3\xa8s Koxinga, un atac que mai es va dur a terme._NEWLINE_Les hostilitats es van reprendre el segle\xc2\xa0xviii a causa de la decisi\xc3\xb3 del governador general Juan Antonio de la Torre Bustamante, de reconstruir la Real Fuerza de San Jos\xc3\xa9 a Bagumbayan, Zamboanga. El fort es va completar el 1719 amb el nom de Real Fuerza del Pilar de Zaragoza (actualment conegut popularment com a Fort Pilar), i va ser inaugurat el 16 d'abril per Don Fernando Bustillos Bustamante Rueda, mariscal de Zamboanga. Tres anys m\xc3\xa9s tard, els espanyols van llen\xc3\xa7ar una nova ofensiva contra Jolo, liderada per Andres Garcia, la qual va ser un frac\xc3\xa0s estrepit\xc3\xb3s. El 1731, el general Ignacio Iriberri va conduir una tropa de 1.000 soldats i va capturar Jolo despr\xc3\xa9s d'un llarg setge, encara que la va perdre de nou uns dies m\xc3\xa9s tard._NEWLINE_El 1755, una tropa de 1.900 soldats espanyols dirigida pels capitans Simeon Valdez i Pedro Gastambide va ser enviada a Jolo per venjar-se de les incursions del sult\xc3\xa0 Sultan Muiz ud-Din, per\xc3\xb2 de nou van ser derrotats. El 1775, despr\xc3\xa9s d'una incursi\xc3\xb3 dels moros a Zamboanga, el capit\xc3\xa0 Vargas va dirigir una expedici\xc3\xb3 de c\xc3\xa0stig contra Jolo, per\xc3\xb2 les seves tropes van ser rebutjades._NEWLINE_La segona meitat del segle\xc2\xa0xviii va veure com apareixia un nou aspirant a la zona de Sulu. Despr\xc3\xa9s d'ocupar Manila entre 1762 i 1764, durant la Guerra dels Trenta Anys entre Espanya i la Gran Bretanya, l'Ex\xc3\xa8rcit brit\xc3\xa0nic es va retirar cap al sud. All\xc3\xa0 es van establir aliances de comer\xc3\xa7 entre el Sultanat de Sulu i la Companyia Brit\xc3\xa0nica de les \xc3\x8dndies Orientals. Des d'aleshores els atacs espanyols sobre Jolo, es van dirigir a afeblir els interessos comercials brit\xc3\xa0nics al sud._NEWLINE_El 1784, Aguilar va dirigir una s\xc3\xa8rie d'atacs frustrats contra el Jolo i el 1796, l'almirall espanyol Jos\xc3\xa9 \xc3\x80laba va ser enviat des de Madrid amb una flota naval de gran abast, per aturar els atacs que arribaven des del mar de Sulu. La pres\xc3\xa8ncia brit\xc3\xa0nica va donar senyals el 1798, quan la Royal Navy, que havia establert una base a Sulu, va bombardejar el Fort Pilar a Zamboanga. El 1803, Lord Arthur Wellesley, el governador general de l'\xc3\x8dndia, va ordenar a Robert J. Fraquhar transferir el comer\xc3\xa7 i les operacions militars a l'illa de Balambangan, prop de Borneo. El 1895, la Gran Bretanya havia retirat el seu ex\xc3\xa8rcit i la seva flota naval de la zona del mar de Sulu._NEWLINE_El 1810, amb la declaraci\xc3\xb3 d'independ\xc3\xa8ncia de M\xc3\xa8xic, l'Imperi Espanyol va comen\xc3\xa7ar una guerra per tractar d'evitar la p\xc3\xa8rdua d'aquesta col\xc3\xb2nia, la qual es va allargar fins al 1821. Aquest fet va provocar que el 1815 s'acab\xc3\xa9s el comer\xc3\xa7 de galions a trav\xc3\xa9s de l'Oce\xc3\xa0 Pac\xc3\xadfic entre les Filipines i M\xc3\xa8xic. La majoria de la resta de les territoris espanyols d'Am\xc3\xa8rica tamb\xc3\xa9 havien rebel\xc2\xb7lat contra l'imperi espanyol. El 1821, l'administraci\xc3\xb3 de les illes Filipines es va traslladar directament a Madrid, en lloc d'estar sota el control del Virregnat de Nova Espanya, ja que M\xc3\xa8xic i els seus ve\xc3\xafns del sud (a l'Am\xc3\xa8rica Central) havien obtingut la seva independ\xc3\xa8ncia d'Espanya._NEWLINE_L'Imperi Espanyol va tractar de posar fi a l'amena\xc3\xa7a dels moros, i el 1824, una for\xc3\xa7a naval lleugera i maniobrable comandada pel capit\xc3\xa0 Alonso Morgado, va ser enviada per enfrontar-se als tractants d'esclaus del mar de Sulu.\n_START_SECTION_\nDes del 1898: Govern americ\xc3\xa0 i independ\xc3\xa8ncia\n_START_PARAGRAPH_\nEl 1898 va esclatar la Guerra Hispano-estatunidenca. La flota de la marina dels Estats Units d'Am\xc3\xa8rica, dirigada pel contraalmirall George Dewey, va derrotar a la flota espanyola a la decisiva batalla de la badia de Manila, despr\xc3\xa9s de la qual l'ex\xc3\xa8rcit americ\xc3\xa0 va ocupar Manila. Els Estats Units van prendre possessi\xc3\xb3 de les Filipines emparats per les lleis internacionals despr\xc3\xa9s de la signatura del Tractat de Par\xc3\xads de 1898, que donava per acabada la guerra i consumava la p\xc3\xa8rdua definitiva de les Filipines per part d'Espanya. El 4 de febrer de 1899, a conseq\xc3\xbc\xc3\xa8ncia de l'ocupaci\xc3\xb3 nord-americana, va esclatar la Guerra Filipino-americana pel control de les Filipines, durant la qual l'ex\xc3\xa8rcit americ\xc3\xa0 va lluita i derrotar a les forces filipines, dirigides per Emilio Aguinaldo._NEWLINE_El desembre de 1941, el Jap\xc3\xb3 va atacar territoris nord-americans de Pearl Harbor i les Filipines. Com a conseq\xc3\xbc\xc3\xa8ncia d'aquest atac, els Estats Units van declarar la guerra al Jap\xc3\xb3 i van entrar a la Segona Guerra Mundial. Entre 1941 i 1942, el Jap\xc3\xb3 va conquerir i ocupar les Filipines durant la Campanya de les Filipines. Dos anys m\xc3\xa9s tard, el 1944, va tenir lloc la batalla del Golf Leyte, fet amb el qual es va iniciar l'alliberament de les Filipines, concloent amb \xc3\xa8xit despr\xc3\xa9s d'expulsar als japonesos de les illes._NEWLINE_El 4 de juliol de 1946, les Filipines van assolir la seva independ\xc3\xa8ncia. _NEWLINE_Les fortificacions de Jolo es va mantenir en bon estat durant l'ocupaci\xc3\xb3 americana, data en qu\xc3\xa8 les seves parets, portes i edificis van ser fotografiats. Aquestes primeres fotos del segle\xc2\xa0xx, mostren Jolo com una ciutat ben ordenada, clarament exposada en una quadr\xc3\xadcula de carrers e illes, t\xc3\xadpica de l'urbanisme espanyol aplicat amb la caracter\xc3\xadstica rigidesa dels militars._NEWLINE_Va ser durant els anys de la postguerra quan els murs es van degradar. La ciutat va patir una gran destrucci\xc3\xb3 a causa dels bombardejos i del foc, causats per les operacions militars a Jolo el 1973. No hi ha registres d'en quin moment d'aquest per\xc3\xadode van ser destru\xc3\xafts els murs existents. En l'actualitat, encara existeixen trams curts de mur perimetral degradat, encara que costa trobar-los perqu\xc3\xa8 estan coberts per cases o edificis, o enderrocats en gran part, a menys d'un metre d'al\xc3\xa7ada."